એ વૃદ્ધના મિત્રએ કહ્યું કે, ગમે તે હોય તારે જુવાનજોધ દીકરાને મારવું ન જોઈએ. પેલા ભાઈએ કહ્યું, તને તો ખબર છે ને મારી ઓફિસમાં મારો કેવો રોફ હતો. કોઈની મજાલ છે કે મારો પડ્યો બોલ ઉથાપે? એક માણસને બોલાવું ત્યાં ત્રણ હાજર હોય. મને ના સાંભળવાની આદત જ નથી. તેના મિત્રએ કહ્યું, એ તારું ઘર છે, ઓફિસ નહીં. ઘરની દુનિયા અલગ હોય છે. બહારથી ઘરમાં આવીએ ત્યારે બહારનું બધું બહાર મૂકીને આવવું જોઈએ. ઘણા લોકો ઘર અને બહારમાં તફાવત નથી કરતા, એ ઘરના પણ નથી રહેતા અને બહારના પણ નથી રહેતા. હકીકતે તો એ પોતાના જ નથી હોતા. વૃદ્ધાશ્રમમાં રહેતા ઘણા વડીલો ગુસ્સાનાં જીવતાં-જાગતાં પ્રતીક હોય છે.